English: Well, I think in my statement I've indicated that there is action that we propose to take. There is action to take, but there are challenges that you can't avoid or ignore. If we're not going to have a UK-wide answer, we need to think about the resources we have available, how we use them, and how we set out what are achievable objectives to take matters forward. Now, we've indicated the cost for the real living wage. We've indicated that we would want, as a further immediate priority, to see progress made on housing. And it's worth pointing out that I think, in the conclusion that we reached, we thought we'd need at least an extra 1,500 care facilities in Wales by 2025, against a backdrop where we delivered 500 across Wales in the last five years. So, it would be a significant scaling up to deliver improved housing options that would deliver better care, and again allow people to stay within their own homes. That would help us on the broader preventative and well-being agenda, and actually this is not something that is instead of making progress on the preventative agenda, it's not something instead of the transformation in the way that we deliver health and care. This is not something instead of moving to a genuinely sustainable healthcare system that works alongside as a proper integrated partner with social care. And I just turn my mind back to the meeting that I had with Welsh Local Government Association social care cabinet members, and the briefing that I gave them, with WLGA officials, literally just before we then had to start to take extraordinary measures in last spring, because we were just on the cusp of publishing the national conversation documents, and I was telling them when that was likely to happen and what they could expect to see within them. And then all of that had to be paused and stopped. So, the work has been stopped. This isn't a deliberate choice of leaving this right up until the cusp of an election; it's the reality of where we are. But I was keen, as indeed were ministerial colleagues, to make sure we published and made available this information, so it's available before people make their final choices, and helps, I think, to guide whoever the next Government is, although I don't share the Member's view that that will be a Plaid Cymru Government - I think that's one of the less likely options - but let us see what the voters decide. When it comes to the potential challenges, though, we do know that, the things that we'd like to do, there's a cost attached to each of those. So, we know that - and this comes from the work that's been done by civil servants and external advice as well - free care and support in the style of the NHS would cost about £700 million a year. Moving to all the same terms and conditions as 'Agenda for Change' will be likely to cost about £135 million in addition to that £700 million as well. So, there are big price tags to improve conditions in this area, and those conditions don't then deal with some of those other challenges we have as well. So, that's why, I think, the cross-party consensus we'll need will need to be pragmatic and honest about what's achievable, how we stage each of those improvements, and how we continue to move the dial further forward. So, I look forward to a conversation with the public, and, indeed, however the next Senedd is made up, I look forward to being part of a conversation, and, hopefully, decision making, about how we do exactly what I think all of us would say we want to do, which is to improve the quality of care, about outcomes for people and, indeed, the way in which our staff are rewarded and recognised.
Welsh: Wel, rwy'n credu fy mod wedi nodi yn fy natganiad fod yna gamau yr ydym ni'n bwriadu eu cymryd. Mae yna gamau i'w cymryd, ond mae yna heriau na allwch chi eu hosgoi na'u hanwybyddu. Os na chawn ni ateb ledled y DU, mae angen inni feddwl am yr adnoddau sydd ar gael i ni, sut rydym ni'n eu defnyddio nhw, a sut rydym ni'n nodi'r amcanion y gellir eu cyflawni i ddwyn pethau ymlaen. Nawr, rydym wedi nodi'r gost ar gyfer cyflog byw gwirioneddol. Rydym wedi nodi y byddem ni'n dymuno gweld cynnydd yn cael ei wneud o ran tai, fel blaenoriaeth uniongyrchol arall. Ac mae'n werth nodi fy mod i'n credu, yn y casgliad y daethom iddo, ein bod ni o'r farn y byddai angen o leiaf 1,500 o gyfleusterau gofal ychwanegol arnom ni yng Nghymru erbyn 2025, a hynny ar ben y 500 a ddarparwyd ledled Cymru yn ystod y pum mlynedd diwethaf. Felly, fe fyddai hynny'n gynnydd sylweddol o ran darparu gwell opsiynau o dai a fyddai'n cynnig gwell gofal, ac yn caniatáu, unwaith eto, i bobl aros yn eu cartrefi nhw eu hunain. Fe fyddai hynny'n ein helpu ni o ran yr agenda ataliol a lles yn fwy eang, ac mewn gwirionedd nid yw hyn yn rhywbeth sy'n cymryd lle gwneud cynnydd ar yr agenda ataliol, nid yw'n rhywbeth sy'n disodli trawsnewid y ffordd yr ydym ni'n darparu iechyd a gofal. Nid yw hyn yn rhywbeth sy'n disodli symud tuag at system gofal iechyd sy'n wirioneddol gynaliadwy ac sy'n gweithio ochr yn ochr fel partner integredig priodol â gofal cymdeithasol. Ac rwy'n dwyn i gof y cyfarfod a gefais gydag aelodau cabinet gofal cymdeithasol Cymdeithas Llywodraeth Leol Cymru, a'r briff a roddais i iddyn nhw, gyda swyddogion CLlLC, yn llythrennol ychydig cyn inni ddechrau cymryd y camau eithriadol wedyn yn ystod y gwanwyn y llynedd. Roeddem ni ar fin cyhoeddi'r dogfennau ynglŷn â'r sgwrs genedlaethol, ac roeddwn i'n dweud wrthyn nhw pryd fyddai hynny'n debygol o ddigwydd a'r hyn y gallen nhw ddisgwyl ei weld yn y rhain. Ac yna fe fu'n rhaid oedi a rhoi'r gorau i bopeth. Felly, mae'r gwaith ar stop. Nid yw'n ddewis bwriadol ein bod yn gadael hyn tan drothwy etholiad; dyma'r sefyllfa wirioneddol yr ydym ni ynddi. Ond roeddwn i'n awyddus, fel yr oedd cydweithwyr gweinidogol eraill, i wneud yn siŵr ein bod ni'n cyhoeddi ac yn darparu'r wybodaeth hon, fel ei bod ar gael cyn i bobl wneud eu dewisiadau terfynol nhw ac i helpu i dywys y Llywodraeth nesaf, er nad wyf i o'r un farn â'r Aelod mai Llywodraeth Plaid Cymru fydd honno - dyna un o'r posibiliadau llai tebygol, yn fy marn i - ond gadewch inni weld sut y bydd y pleidleiswyr yn penderfynu. Ond o ran yr heriau posibl, fe wyddom fod cost ynghlwm wrth bob un o'r pethau yr hoffem ni eu gwneud. Fe wyddom hynny - ac fe ddaw hyn o'r gwaith a wnaed gan weision sifil a chyngor allanol hefyd - byddai gofal a chymorth rhad ac am ddim ar ddull y GIG yn costio tua £700 miliwn y flwyddyn. Fe fydd symud i'r un telerau ac amodau â'r 'Agenda ar gyfer Newid' yn debygol o gostio tua £135 miliwn yn ychwanegol at y £700 miliwn hwnnw. Felly, mae yna grocbris i'w dalu ar gyfer gwella amodau yn y maes hwn, ac ni fyddai'r amgylchiadau hynny'n ymdrin â hyd yn oed rai o'r heriau eraill hyn sydd gennym ni ychwaith. Felly, dyna pam, rwy'n credu, y bydd angen i'r consensws trawsbleidiol y bydd ei angen arnom fod yn bragmatig ac yn onest o ran yr hyn y gellir ei gyflawni, sut rydym yn cynnal pob un o'r gwelliannau hynny, a sut rydym am barhau i symud ymhellach ymlaen eto. Felly, rwy'n edrych ymlaen at gael sgwrs gyda'r cyhoedd. Ac yn wir, sut olwg bynnag fydd ar y Senedd nesaf, rwy'n edrych ymlaen at fod yn rhan o'r sgwrs ac o wneud penderfyniadau, gobeithio, am sut yn union y byddwn yn gwneud yr union beth y byddai pob un ohonom yn dweud ein bod yn dymuno ei wneud, sef gwella ansawdd gofal, gwella canlyniadau i bobl ac, yn wir, gwella'r ffordd y caiff ein staff eu gwobrwyo a'u cydnabod.